Casino Helsinki

Casino Helsinki (aiemmin Grand Casino Helsinki) on Helsingin Kluuvissa sijaitseva kasino, jonka omistaa Veikkaus.
Kasino toimii Fennian talossa Rautatientorin laidalla huhtikuusta 2004 lähtien.

Kasinolla on noin 300 peliautomaattia sekä yli 20 pelipöytää ja pokerihuone. Kasinolla työskentelee noin 200 henkeä. Vuonna 2009 kasinolla kävi noin 305 000 asiakasta ja liikevaihto oli noin 30 miljoonaa euroa. Kasino on kooltaan 2600 neliötä ja se toimii kahdessa kerroksessa.

Kasinon edeltäjä, joulukuussa 1991 avattu Raha-automaattiyhdistyksen perustama Casino Ray toimi Kampissa, Hotelli Presidentin rakennuksessa.

Miss Suomi -kilpailun finaali pidettiin Grand Casino Helsingissä vuosina 2005–2012.

Kasinon yhteydessä toimii neljä ravintolaa: Bar All In, Casino Sports Bar, Fennia Salonki ja Foija. Ravintolapalveluista vastaa Restel.https://casinohelsinki.fi/casino-helsingin-ravintolapalvelut-siirtyvat-restelille/

 Lähteet 

Luokka:Helsingin rakennukset ja rakennelmat
Luokka:Suomen kasinot
Luokka:Veikkaus
Luokka:Kluuvi